Transport Malta ħabbret li minħabba l-festival tal-ħobż u Lejl Casal Fornaro f’Ħal Qormi bejn illum u għada se jkunu magħluqin għat-traffiku numru ta’ toroq. Illum sa nofsilejl jinsabu magħluqin Triq Correa, Triq Mifsud Ellul, Triq Santu Rokku, Triq Sun Guzepp u parti minn Triq il-Kbira (minn ħdejn l-għassa tal-Pulizija) Għada bejn is-6.00 a.m. u nofsilejl se jingħalqu Triq Correa, Triq Mifsud Ellul, Triq Santu Rokku, Triq Sun Guzepp, Triq Dun Bert, Triq San Benedittu, Triq Guzeppi Ciappara, Triq Santa Marija u Triq Gorg Borg Għada wkoll bejn nofsinhar u nofsilejl se jingħalqu wkoll Triq San Bastjan, Triq il-Kbira u Triq San Bartolomew Transport Malta qalet li l-aċċess għaċ-ċentru ta’ Ħal Qormi se jkun magħluq għall-vetturi kollha inkluż għat-trasport pubbliku.